CELEX: 62015FA0026
Language: sk
Date: 2015-11-18 00:00:00
Title: Vec F-26/15: Rozsudok Súdu pre verejnú službu (tretia komora) z 18. novembra 2015 – FH/Parlament (Verejná služba — Úradníci — Odmena — Príspevok na usídlenie — Článok 5 ods. 2 prílohy VII služobného poriadku — Preradenie na nové miesto výkonu služby — Článok 5 ods. 4 posledná veta prílohy VII služobného poriadku — Vylúčenie príspevku na usídlenie v prípade, ak úradník, ktorý má právo na príspevok na domácnosť, bude preložený na miesto, kde býva jeho rodina — Potreba usídlenia úradníka s jeho rodinou v mieste výkonu práce — Rozluka manželov — Dôsledky — Neuplatniteľnosť článku 5 ods. 4 poslednej vety prílohy VII služobného poriadku)

11.1.2016   
            
            
               SK
            
            
               Úradný vestník Európskej únie
            
            
               C 7/35
            
         Rozsudok Súdu pre verejnú službu (tretia komora) z 18. novembra 2015 – FH/Parlament
   (Vec F-26/15) (1)
   
   ((Verejná služba - Úradníci - Odmena - Príspevok na usídlenie - Článok 5 ods. 2 prílohy VII služobného poriadku - Preradenie na nové miesto výkonu služby - Článok 5 ods. 4 posledná veta prílohy VII služobného poriadku - Vylúčenie príspevku na usídlenie v prípade, ak úradník, ktorý má právo na príspevok na domácnosť, bude preložený na miesto, kde býva jeho rodina - Potreba usídlenia úradníka s jeho rodinou v mieste výkonu práce - Rozluka manželov - Dôsledky - Neuplatniteľnosť článku 5 ods. 4 poslednej vety prílohy VII služobného poriadku))
   (2016/C 007/46)
   Jazyk konania: francúzština
   
      Účastníci konania
   
   
      Žalobca: FH (v zastúpení: M. Casado García-Hirschfeld, advokát)
   
      Žalovaný: Európsky parlament (v zastúpení: O. Caisou-Rousseau a N. Chemaï, splnomocnení zástupcovia)
   
      Predmet veci
   
   Návrh na zrušenie rozhodnutia o zamietnutí žiadosti žalobcu, aby sa mu vyplatil príspevok na usídlenie po jeho presťahovaní z Jemenu do Bruselu, kde má bydlisko jeho manželka, s ktorou žijú odlúčene, ako aj návrh na uloženie povinnosti žalovanému vyplatiť žalobcovi tento príspevok na usídlenie spolu s úrokmi
   
      Výrok rozsudku
   
   
               1.
            
            
               Rozhodnutie z 15. apríla 2014, ktorým Európsky parlament zamietol žiadosť o vyplatenie príspevku na usídlenie podanú FH sa zrušuje.
            
         
               2.
            
            
               Európsky parlament je povinný vyplatiť FH ako príspevok na usídlenie, ktorý mu dlhuje, sumu zodpovedajúcu jednému mesiacu jeho základného platu; táto suma bude zvýšená o úroky z omeškania vypočítané z kurzu stanoveného Európskou centrálnou bankou na hlavné refinančné operácie a uplatniteľného počas dotknutého obdobia, zvýšeného o dva percentuálne body od 11. februára 2014 až do dátumu skutočnej úhrady.
            
         
               3.
            
            
               Európsky parlament znáša svoje vlastné trovy konania a je povinný nahradiť trovy konania, ktoré vznikli FH.
            
         
      (1)  Ú. v. EÚ C 127, 20.4.2015, s. 44.